CELEX: 32019R1706
Language: sl
Date: 2019-10-10 00:00:00
Title: Izvedbena uredba Komisije (EU) 2019/1706 z dne 10. oktobra 2019 o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta

11.10.2019   
               
               
                  SL
               
               
                  Uradni list Evropske unije
               
               
                  L 260/42
               
            
         IZVEDBENA UREDBA KOMISIJE (EU) 2019/1706
         z dne 10. oktobra 2019
         o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba),
         ob upoštevanju Izvedbene uredbe Komisije (EU) 2017/325 z dne 24. februarja 2017 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (2), kakor je bila spremenjena z Izvedbeno uredbo Komisije (EU) 2017/2368 (3), in zlasti člena 1(5) Uredbe,
         ob upoštevanju naslednjega:
         A.   VELJAVNI UKREPI
         
         
                     (1)
                  
                  
                     Svet je z Izvedbeno uredbo (EU) št. 1105/2010 (4) uvedel dokončno protidampinško dajatev na uvoz preje visoke trdnosti iz poliestra s poreklom iz Ljudske republike Kitajske (v nadaljnjem besedilu: zadevni izdelek).
                  
               
                     (2)
                  
                  
                     V prvotni preiskavi se je za preiskavo proizvajalcev izvoznikov v Ljudski republiki Kitajski (v nadaljnjem besedilu: LRK) v skladu s členom 17 osnovne uredbe izvedlo vzorčenje.
                  
               
                     (3)
                  
                  
                     Svet je za vzorčene proizvajalce izvoznike iz LRK uvedel individualne stopnje protidampinške dajatve v razponu od 5,1 % do 9,8 % na uvoz zadevnega izdelka. Za sodelujoče proizvajalce izvoznike, ki niso bili vključeni v vzorec, je bila uvedena stopnja dajatve v višini 5,3 %. Poleg tega je bila za celotno državo uvedena stopnja dajatve v višini 9,8 % na uvoz preje visoke trdnosti iz poliestra iz vseh preostalih kitajskih družb.
                  
               
                     (4)
                  
                  
                     Po pregledu zaradi izteka ukrepa na podlagi člena 11(2) osnovne uredbe so bili prvotni ukrepi z Izvedbeno uredbo (EU) 2017/325 (uredba o pregledu zaradi izteka ukrepa) podaljšani za pet let.
                  
               
                     (5)
                  
                  
                     Z Izvedbeno uredbo (EU) 2017/2368 se je Izvedbena uredba (EU) 2017/325 spremenila tako, da vključuje člen 1(5), ki proizvajalcem izvoznikom omogoča, da zaprosijo za status novega proizvajalca izvoznika.
                  
               
                     (6)
                  
                  
                     V členu 1(5) Izvedbene uredbe (EU) 2017/325, kakor je bila spremenjena z Izvedbeno uredbo (EU) 2017/2368, je navedeno, da se lahko kadar katera koli stran iz LRK Komisiji predloži zadostne dokaze, da:
                     
                                 (a)
                              
                              
                                 zadevnega izdelka v obdobju prvotne preiskave (od 1. julija 2008 do 30. junija 2009) ni izvažala v Unijo,
                              
                           
                                 (b)
                              
                              
                                 ni povezana z nobenim izvoznikom ali proizvajalcem, za katerega veljajo ukrepi, uvedeni s to uredbo, ter
                              
                           
                                 (c)
                              
                              
                                 je zadevni izdelek po koncu obdobja prvotne preiskave dejansko izvažala v Unijo ali je prevzela nepreklicno pogodbeno obveznost, da bo po koncu obdobja prvotne preiskave izvozila znatno količino v Unijo,
                              
                           Priloga k Izvedbeni uredbi (EU) 2017/325 spremeni tako, da se za navedeno stran določi stopnja dajatve, ki se uporablja za sodelujoče družbe, ki niso vključene v vzorec, in sicer tehtana povprečna stopnja dajatve v višini 5,3 %.
                  
               B.   ZAHTEVEK ZA STATUS NOVEGA PROIZVAJALCA IZVOZNIKA
         
         
                     (7)
                  
                  
                     Družba Wuxi Soutical Technology Development Co., Ltd., se je po objavi Izvedbene uredbe (EU) 2017/325 javila in Komisiji predložila zahtevek za odobritev statusa novega proizvajalca izvoznika, zato zanj določi stopnja dajatve, ki se uporablja za sodelujoče družbe v LRK, ki niso vključene v vzorec, tj. 5,3 %.
                  
               
                     (8)
                  
                  
                     Da bi Komisija ugotovila, ali vložnik izpolnjuje merila za odobritev statusa novega proizvajalca izvoznika, kot je navedeno v uvodni izjavi 6, je vložniku najprej poslala vprašalnik, v katerem je zahtevala dokaze, da izpolnjuje ta merila. Komisija je po začetni analizi odgovorov na vprašalnik vložniku poslala dopis, v katerem je od njega zahtevala dodatne informacije, on pa jih je predložil.
                  
               
                     (9)
                  
                  
                     Komisija je preverila vse informacije, ki so bile po njenem mnenju potrebne za ugotovitev, ali vložnik izpolnjuje merila. Komisija je industrijo Unije obvestila tudi o tem zahtevku za status novega proizvajalca izvoznika.
                  
               
                     (10)
                  
                  
                     Industrija Unije ni predložila pripomb na zahtevek.
                  
               C.   ANALIZA ZAHTEVKA
         
         
                     (11)
                  
                  
                     V zvezi z merilom (a) je Komisija proučila vložnikove dovoljenje za opravljanje dejavnosti, statut in revidirane računovodske izkaze ter ugotovila, da je bil vložnik ustanovljen 11. februarja 2015. Komisija je glede na razpoložljive informacije ugotovila, da vložnik med prvotno preiskavo (od 1. julija 2008 do 30. junija 2009) ni izvažal zadevnega izdelka. Zato vložnik izpolnjuje merilo (a) iz uvodne izjave 6.
                  
               
                     (12)
                  
                  
                     V zvezi z merilom, ki določa, da vložnik ne sme biti povezan z nobenim izvoznikom ali proizvajalcem, za katerega veljajo protidampinški ukrepi, uvedeni s prvotno uredbo (merilo (b)), je Komisija proučila odnose njegovih delničarjev in njegovih povezanih izvozno prodajnih družb. Komisija je na podlagi informacij, ki jih ima na voljo, ugotovila, da vložnik ni povezan z nobenim izvoznikom ali proizvajalcem, za katerega veljajo protidampinški ukrepi. Vložnik zato izpolnjuje merilo (b) iz uvodne izjave 6.
                  
               
                     (13)
                  
                  
                     V zvezi z merilom (c), ki preverja, ali je vložnik dejansko izvažal zadevni izdelek v Unijo oziroma ali je prevzel nepreklicno pogodbeno obveznost, da po koncu obdobja prvotne preiskave izvozi znatno količino zadevnega izdelka v Unijo, je vložnik predložil dokazila o izvozu zadevnega izdelka v Hrvaško po obdobju prvotne preiskave. Hrvaški carinski organi so transakcijo sporočili tudi v zbirki podatkov, vzpostavljeni v skladu s členom 14(6) osnovne uredbe. Družba tako izpolnjuje merilo (c) iz uvodne izjave 6.
                  
               D.   SKLEP
         
         
                     (14)
                  
                  
                     Komisija je sklenila, da vložnik izpolnjuje vsa tri merila za pridobitev statusa novega proizvajalca izvoznika. Zato bi ga bilo treba dodati na seznam sodelujočih družb, ki niso bile vključene v vzorec, iz Priloge k Izvedbeni uredbi (EU) 2017/325.
                  
               
                     (15)
                  
                  
                     Izvedbeno uredbo (EU) 2017/325 bi bilo zato treba ustrezno spremeniti.
                  
               E.   RAZKRITJE
         
         
                     (16)
                  
                  
                     Komisija je vložnika in industrijo Unije obvestila o teh ugotovitvah in jima dala možnost, da predložita pripombe.
                  
               
                     (17)
                  
                  
                     Stranem je bila dana možnost, da predložijo pripombe. [Prejela ni nobenih pripomb.]
                  
               
                     (18)
                  
                  
                     Ta uredba je v skladu z mnenjem Odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Na seznam proizvajalcev izvoznikov iz Ljudske republike Kitajske v Prilogi k Izvedbeni uredbi (EU) 2017/325 se doda naslednja družba:
            
                        Ime družbe
                     
                     
                        Kraj
                     
                  
                        „Wuxi Solead Technology Development Co., Ltd,
                     
                     
                        Xinjian Town“
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  UL L 49, 25.2.2017, str. 6.
         
            (3)  UL L 337, 19.12.2017, str. 24.
         
            (4)  UL L 315, 1.12.2010, str. 1.